מכון סקריפס לאוקיינוגרפיה

מכון סקריפס לאוקיינוגרפיה (באנגלית: The Scripps Institution of Oceanography, בראשי תיבות: SIO) השוכן בסן דייגו בקליפורניה שבארצות הברית הוא מוסד אקדמי שנוסד ב-1903, אחד המרכזים הוותיקים והגדולים ביותר בעולם לחקר האוקיינוסים ומדעי כדור הארץ. במסגרת המוסד מבצעים מאות מדענים מחקרים תוך שימוש באוניות מחקר ומעבדות מחקר. מאז 1912 המכון הוא מחלקה באוניברסיטת קליפורניה בסן דייגו, ומאז הרחיב המוסד את תחומי פעילותו וכולל מחקרים בפיזיקה, כימיה, גאולוגיה, ביולוגיה ואקלים של כדור הארץ. במסגרתו לומדים סטודנטים לתואר שני ולתואר שלישי. דוקטור מרגרט לאינן (Margaret Leinen) מנהלת את המוסד מאוקטובר 2013. המוסד מנהל את אקווריום בירץ' (Birch Aquarium), מוזיאון ימי הפתוח לקהל הרחב ובו למעלה מ-5,000 בעלי חיים, ומפרסם גיליון אלקטרוני בנושאי אוקיינוגרפיה ומדעי כדור הארץ בשם explorations now. מכון סקריפס לאוקיינוגרפיה נוסד ב-1903 כאגודת הביולוגיה הימית של סן דייגו (Marine Biological Association of San Diego), מעבדת מחקר ביולוגית עצמאית. על הרעיון להקמתה והגשמתו הייתה אחראית ועדה של לשכת המסחר של סן דייגו, בהנהגתו של פרד בייקר (Fred Baker), רופא ומדען חובב בנושא רכיכות. הוא גייס לנושא את ויליאם אמרסון ריטר (William Emerson Ritter), פרופסור לזואולוגיה מאוניברסיטת קליפורניה על מנת שינהל את המוסד המוצע לביולוגיה ימית, והשיג תמיכה כספית משני נדבנים מקומיים: אדוארד סקריפס (Edward Willis Scripps‏; 1926-1854) ואחותו אסתר בראונינג סקריפס (Ellen Browning Scripps‏ 1932-1836). השניים מימנו את כל פעילות המוסד בעשור הראשון לפעילותו. הוא החל לפעול מבית הסירות של מלון קורונדו (Hotel del Coronado) בקורונדו על מפרץ סן דייגו. הוא עבר ב-1905 לאזור לה חויה צפונית למפרץ לה חויה, ולבסוף ב-1907 למיקומו הנוכחי. ב-1909 הוקם המבנה מבטון מזוין הקרוי כיום "בניין סקריפס הישן" (Old Scripps Building) שתוכנן בידי הארכיטקט אירווינג גיל (Irving John Gill‏ 1936-1870). המבנה הוכרז אתר היסטורי לאומי (National Historic Landmark) ב-1982. את בניין המכון הנוכחי תכנן הארכיטקט ברטון מאיירס (Barton Myers). ב-1912 הפך המוסד חלק מאוניברסיטת קליפורניה ושמו שונה ל"מוסד סקריפס למחקר ביולוגי" (Scripps Institution for Biological Research). השם ל"מכון סקריפס לאוקיינוגרפיה" באוקטובר 1925. במהלך שנות ה-60 של המאה ה-20 הפך המכון בהנהגתו של מנהל המכון רוג'ר רוול (Roger Randall Dougan Revelle‏; 1991-1909) לגרעין שסביבו קמה אוניברסיטת קליפורניה בסן דייגו על הגבעה המשקיפה על מכון סקריפס. תוכניות המחקר של המוסד מקיפות מחקרים בביולוגיה, פיזיקה, כימיה, גאולוגיה וגאופיזיקה של האוקיינוסים וכדור הארץ. המכון גם חוקר את פעולות הגומלין שבין האוקיינוסים הן בהשפעתם על האקלים והן בחששות לסביבה על "אדמה מוצקה". בהקשר למחקר זה מציע המכון מסלולים לתואר ראשון, שני ושלישי. בשנת 2016 פעלו במסגרת המכון כ-1,500 איש, כולל 425 אנשי סגל אקדמי, 321 סטודנטים, וקרוב ל-800 עובדי מנהלה ומשק. תקציב המכון עמד על קרוב ל-200 מיליון דולרים. המכון מפעיל צי בן חמש אוניות מחקר ואסדת מחקר אחת (R/P FLIP) עבור מחקר אוקיינוגרפי. ב-2016 הצטרפה לצי ספינת המחקר סאלי רייד, הקרויה על שם סאלי רייד, האסטרונאוטית האמריקנית הראשונה, שכיהנה לפני מותה ב-2012 כפרופסור לפיזיקה באוניברסיטת קליפורניה בסן דייגו. תחומי המחקר המשולבים במכון הם: מגוון ביולוגי ושימור הסביבה של קליפורניה הכימיה של כדור הארץ וכוכבי הלכת כדור הארץ דרך החלל והזמן אנרגיה וסביבה סביבה ובריאות האדם שינויים עולמיים ניטור סביבה עולמי סיכונים קרח ואקלים מכשור וחדשנות ממשקים בעלי חיים ימיים הכנת מודלים, תאוריה ומחשוב קול ואור בים גלים וסירקולציה. מכון סקריפס לאוקיינוגרפיה מחולק לשלוש חטיבות מחקר, כל אחת מחולקת לתת-חטיבות: ביולוגיה מרכז לביוטכנולוגיה וביורפואה ימיים מחלקה אוקיינוגרפית משולבת מחלקת מחקר ביולוגיה ימית כדור הארץ מכון לגאופיזיקה ופיזיקה של כוכבי הלכת על שם ססיל ואידה גרין מחלקת מחקר מדעי כדור הארץ אוקיינוסים ואטמוספירה אקלים, מדעי האטמוספירה ואוקיינוגרפיה פיזית מעבדה פיזיקה ימית אקווריום בירץ' הוא מרכז מחקר ציבורי של המוסד, שבו, באולם הדגים, יותר מ-60 מכלים של דגים מהאוקיינוס השקט וחסרי חוליות מהמים הקרים של צפון-מערב האוקיינוס השקט עד הימים הטרופיים של מקסיקו והמפגש בין האוקיינוס השקט לאוקיינוס ההודי, מיכל של 50,000 ליטרים עבור כרישים מקומיים ודגי מנטה, בריכות גאות ומוצגי מדע אינטראקטיביים. המכון האוקיינוגרפי בוודס הול – מוסד דומה על חופה המזרחי של ארצות הברית Scripps Institution of Oceanography; First Fifty Years Helen Raitt and Beatrice Moulton. Los Angeles : W. Ritchie Press, 1967. Scripps Institution of Oceanography : Probing the Oceans, 1936 to 1976 Elizabeth Noble Shor. San Diego, Calif. : Tofua Press, 1978. מדיה וקבצים בנושא מכון סקריפס לאוקיינוגרפיה בוויקישיתוף אתר האינטרנט הרשמי של מכון סקריפס לאוקיינוגרפיה (באנגלית) מכון סקריפס לאוקיינוגרפיה, ברשת החברתית אקס (טוויטר) מכון סקריפס לאוקיינוגרפיה, ברשת החברתית אינסטגרם מכון סקריפס לאוקיינוגרפיה, ברשת החברתית LinkedIn explorations E-Magazine Birch Aquarium at Scripps "How Scripps Institution Came To San Diego", The Journal of San Diego History 27:3 (Summer 1981) by Elizabeth N. Shor "Mission and Quick Facts". Scripps Institution of Oceanography. Scripps Welcomes Margaret Leinen as Director Old Scripps Building Scripps history "Education". scripps.ucsd.edu. Scripps Institution of Oceanography. "Ships". scripps.ucsd.edu. Scripps Institution of Oceanography. "Navy Names New Scripps Research Vessel to Honor the Legacy of Space Explorer and UC San Diego Professor Sally Ride". "Sally Ride Science at UC San Diego Lifts Off with Innovative Summer Program. Published February 25, 2016". "Integrated Research Themes". Scripps Institution of Oceanography. "Research Sections". ":: BIRCH AQUARIUM AT SCRIPPS: PRESS ROOM ::".